દૃશ્ય ૪- એક મકાનમાં લિફ્ટની રાહ જોતા બે સ્ત્રીઓ વાત કરે છે. એક મહિલા બીજી મહિલાને પૂછે છે કેમ તમે આજે શાકના થેલા ઊંચકીને આવ્યા? તો બીજી મહિલા કહે છે, શું કરે કામવાળી રજા પર છે. જુઓને એટલો થાક લાગે છે કે ન પૂછો વાત. બપોરની ઊંઘ પણ પૂરી નથી લેવાતી. જમ્યા પછી મને બે કલાક સૂવા જોઈએ જ પણ હવે વાસણ કરવાના તે માંડ અર્ધો કલાક સૂવા મળે છે. ગમે તેટલું આપો કામવાળાને પણ તેમને કંઈ પડી નથી હોતી. અઠવાડિયે એકાદો ખાડો પાડે જ. તેમાંય મહેમાનો આવે ત્યારે તો ખાસ. પહેલી મહિલા કે વાત સાચી મને પણ રાત્રે ઊંઘ ન આવે એટલે બપોરે સૂવા જોઈએ જ અને જ્યારે કામવાળી ન હોય ત્યારે હાલત ખરાબ થાય. સવારે વહેલા ઊઠાય નહીં, કારણ કે બપોરના ઊંઘ ન થઈ હોય...